ΑΘΗΝΑ 17/7/2019

ΑΡ. ΠΡΩΤ.: 1813

**ΔΕΛΤΙΟ ΤΥΠΟΥ**

**Νοσοκομείο Αμαλιάδας.**

**«Ο τελευταίος γιατρός να κλείσει την πόρτα του Νοσοκομείου»**

**Κλείνουν και τα Τακτικά Εξωτερικά Ιατρεία με εντολή Διοικητή.**

Μετά την αναστολή λειτουργίας της Παθολογικής κλινικής αναστέλλεται και η λειτουργία των Εξωτερικών Τακτικών Ιατρείων του Νοσοκομείου Αμαλιάδας λόγω μείωσης του ιατρικού προσωπικού με εντολή Διοικητή που σας κοινοποιούμε. Κλεισμένα ραντεβού στα τακτικά εξωτερικά ιατρεία ακυρώθηκαν. Οι Ασθενείς θα πρέπει να αναζητήσουν νέα ραντεβού στο Νοσοκομείο του Πύργου.

**Ποιος σκέφτεται την ταλαιπωρία τους;**

Οι Διοικητές των Νοσοκομείων βγάζουν εύκολα τώρα «στη φόρα» τα προβλήματα των Νοσοκομείων. Μέχρι τις εκλογές τα κρύβανε. Μάλιστα όταν τα αναδείκνυε η ΠΟΕΔΗΝ «έβγαιναν εν χορώ» Διοικητές Νοσοκομείων – ΥΠΕ – Υπουργοί Υγείας και μας κατακεραύνωναν ότι λέμε ψέματα.

**Τώρα μετά τις εκλογές οι Διοικητές στα πλαίσια της «ανώμαλης μετάβασης» βγάζουν στο φως τα προβλήματα που υποτίθεται έλυσαν έως τις εκλογές.**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ